**Ullern videregående skole** er en videregående skole i bydel Ullern i Oslo. Skolen ble etablert i 1898 som *Bestum middelskole*. Skolen tok i bruk lokaler i Ullernchauseen i 1931. Dette bygget ble revet i 2012 mens skolen var i midlertidige lokaler i Vika. 

Siden sommeren 2015 har Ullern vgs vært samlokalisert med ulike forsknings- og næringslivsvirksomheter i Oslo Cancer Cluster Innovasjonspark i Ullernchausseen 66. Elever har muligheten til å delta i samarbeid med forskningsselskaper og Radiumhospitalet.

Skolen tilbyr utdanningsprogrammene studiespesialisering, medier og kommunikasjon, elektrofag, helse- og oppvekstfag, apotekteknikk og har en tilrettelagt avdeling. 

Ullern videregående skole er blant Oslos mest søkte skoler..

Historie
--------

Skolen ble etablert i 1898 som privatskolen *Bestum middelskole* og var den første virderegående skolen i området. Fra 1900 fikk skolen eget bygg tegnet av arkitekt Johan Storm Munch i Nedre skogvei 14. I 1919 tok Aker kommune over skolen og navnet ble endret til *Ullern middelskole*. Plassmanger gjorde at dagens bygg i Ullernchausséen ble oppført etter tegninger av arkitekt Georg Greve. Skolen ble utvidet til gymnas i 1936 med nye tilbygg og egen gymnastikksal, og hadde det året 500 elever. rett før krigen i 1940 var elevtallet 700. I årene 1968 til 1978 huset skolen ungdomstrinn, før de ble flyttet til Øraker skole.

Ullern Basket har sin bakgrunn fra skolen, der landets første basketballklubb, ganske enkelt kalt *Basket*, ble stiftet i 1956.

Rundt årtusenskiftet hadde skolen opplevd nedgang i søkertall og var vurdert nedlagt. En del grep ble tatt av rektor, Pål Riis, som gis mye av æren for at skolen snudde en negativ trend til å bli en av Oslos best søkte skoler. Skolen ble utnevnt som demonstrasjonsskole for skoleårene 2006-2008, blant annet på grunn av gode faglige prestasjoner.

Fra høsten 2011 var skolen midlertidig relokalisert i lokalene til Christiania tekniske skole i Cort Adelers gate 30. Ullern videregående skole er fra august 2015 samlokalisert med Oslo Cancer Cluster der skole, forskningsmiljøer og næringsliv skal samarbeide tett om den videre utviklingen. Skolen er en del av Oslo Cancer Cluster Innovasjonspark i Ullernchausséen 64-66 på Ullern. Skolen har fra 2015 utdanningsprogrammene helse- og oppvekstfag og elektrofag i tillegg til studiespesialisering og medier og kommunikasjon. Ullern videregående skole har også en tilrettelagt avdeling med 25 plasser. Per august 2015 har skolen 750 elever og ca 100 ansatte. 

Deler av NRK-serien "Valkyrien" som hadde premiere 01.01.2017, ble spilt inn på Ullern videregående skole.

### Rektorer ved Ullern vgs

* 2015- Torill Røeggen (fra Kastellet skole)
* 2014-2015: Linn-Siri Jensen, fungerende, permisjon fra Nydalen videregående skole
* 2014: Siv Jacobsen, fungerende, til Lambertseter videregående skole
* 2001-2014: Pål Riis, til utdanningsdirektør i Akershus fylkeskommune

Tidligere elever og ansatte
---------------------------

For tidligere elever ved skolen, se Kategori:Alumni fra Ullern videregående skole.
### Jakob Sande

Den kjente dikteren Jakob Sande (1906–1967) var lektor ved Ullern gymnas fra 1946–1965. I starten skal han ha vært en interessant lærer som gjerne leste dikt for elevene. Han fant seg derimot ikke til rette i Oslo, og det gikk nedover med ham i løpet av tiden han jobbet der. Etter noen år var han sterkt preget av alkoholmisbruk og kom ruset på jobb i tillegg til at han var mye borte. Til tross for at han mistrivdes i byen var han lærer ved skolen frem til 1965.

Ullernrevyen
------------

Ullernrevyen hadde sin første premiere i 1936. Den har vært arrangert i skolens ombygde kantine. Fra 2015–16 vil revyen kunne spilles fra egen scene i auditoriet Kaare Norum, som er storstue i nybygget i Ullernchausseen 66.

### Oppsetninger

| År | Navn |
| --- | --- |
| 1999 | *Kommunika… hva for noe* |
| 2000 |  |
| 2001 | *The Final Schmuck* |
| 2002 | *Hospitalet* |
| 2003 | *Fra hjerte til hjerte* |
| 2004 | *Ost og Sex* |
| 2005 | *Amatørene* |
| 2006 | *Go to Gate* |
| 2007 | *Children Of The Night* |
| 2008 | *Et Eventyr* |
| 2009 | *Maktesløs* |
| 2010 | *Festival* |
| 2011 | *Evangeliet* |
| 2012 | *Cruise* |
| 2013 | *Status* |
| 2014 | *Humord - en «dødsbra» revy* |
| 2015 | *Bak lukkede gardiner* |
| 2016 | *Moroskop* |
| 2017 | *RAR* |
| 2018 | *Gi meg det jeg vil ha* |
| 2019 | *Din revy* |
| 2020 | *Disiplin* |
| 2022 | Dette er en melding til alle våre kunder |
| 2023 | Tatt på fersken |

Referanser
----------

1. ↑  Aas, Odd Inge. «Karakterene sier mye om hva Oslo-elevene stemmer. Én gruppe er grønnere enn resten.». *Aftenposten*. Besøkt 10. september 2019.
2. ↑  «Norges neste seriemester?». *Aftenposten*. Besøkt 1. januar 2017.
3. ↑  «Ny rektor på Ullern vgs». 26. november 2014. Arkivert fra originalen 9. desember 2014. Besøkt 5. desember 2014.
4. ↑  Ove Eide. *Jakob Sande. Liv og diktning*. Samlaget, 2006 ISBN 978-82-521-6497-8, side 326-328
5. ↑  Evangeliet med bismak - I kveld går sceneteppet opp for tidenes siste skolerevy på Ullern videregående hentet 18. mars 2023

Eksterne lenker
---------------

* Skolens hjemmesider

| * v
* d
* r
Offentlige videregående skoler i Oslo |
| --- |
| 
* Blindern
* Bjerke
* Bjørnholt
* Edvard Munch
* Eikelund
* Elvebakken
* Etterstad
* Foss
* Fyrstikkalleen
* Hartvig Nissen
* Hellerud
* Hersleb
* Holtet
* Kirkeveien
* Kongshavn
* Kongsskogen
* Kuben
* Lambertseter
* Nordvoll
* Nydalen
* Oslo handelsgymnasium
* Oslo katedralskole
* Persbråten
* Stovner
* Ullern
* Ulsrud
* Valle Hovin
* Vika

 |  |

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** VIAF **·** Nasjonalt skoleregister **·** Brønnøysundregistrene
 |